作者：侯置
词牌/韵律：凤皇台上忆吹箫・凤凰台上忆吹箫

paragraphs: 玉管灰飞，云台珥笔，东君飚驭将还。
又正是、霜花□剪，梅粉初乾。
窈窕红窗髻影，添一线、组绣工间。
潇湘好，雪意尚遥，绿占群山。
应思少年壮气，贪游乐、追随玉勒雕鞍。
更化日舒长，赢得觅醉谋欢。
老去桑榆趁暖，任从教、潘鬓先斑。
犹狂在，挥翰快写春寒。